
ΤΕΥΧΟΣ ΔΕΥΤΕΡΟ 


Αρ 


. Φύλλου 341 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του Κανονισμού Διδακτορικών Σπουδών 
του Τμήματος Θεολογίας του Εθνικού και Καποδι- 
στριακού Πανεπιστημίου Αθηνών. 

2 Ένταξη της Σοφίας Κυριάκη, υπαλλήλου με σχέ¬ 
ση εργασίας ιδιωτικού δικαίου αορίστου χρόνου 
(ΙΔΑΧ), Κατηγορίας ΠΕ ειδικότητας Διοικητικού- 
Οικονομικού, σε θέση Ειδικού Τεχνικού Εργαστη¬ 
ριακού Προσωπικού (ΕΤΕΠ), Κατηγορίας ΠΕ του 
Τμήματος Μοριακής Βιολογίας και Γενετικής της 
Σχολής Επιστημών Υγείας του Δημοκρίτειου Πα¬ 
νεπιστημίου Θράκης. 


ΑΠΟΦΑΣΕΙΣ 

Αριθμ. απόφ. 589/17.1 .2018 (1) 

Έγκριση του Κανονισμού Διδακτορικών Σπου¬ 
δών του Τμήματος Θεολογίας του Εθνικού και Κα- 
ποδιστριακού Πανεπιστημίου Αθηνών. 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚ Α' 114). 

2. Την υπ'αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ ΑΊ 48). 

4. Τις διατάξεις του ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ95), 
όπως τροποποιήθηκαν και ισχύουν. 

5. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

6. Το π.δ. 85/31-5-2013 (ΦΕΚ ΑΊ 24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 


8. Την απόφαση της Πανεπιστημιακής Συγκλήτου του 
Ε.Κ.Π.Α. (7η συνεδρία, 19-12-2017). 

9. Το απόσπασμα πρακτικών της Συνέλευσης του Τμή¬ 
ματος Θεολογίαςτου Ε.Κ.Π.Α. (συνεδρίαση 5η/04-12-2017). 

10. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

την έγκριση του Κανονισμού Διδακτορικών Σπουδών 
του Τμήματος Θεολογίαςτου Εθνικού και Καποδιστρια- 
κού Πανεπιστημίου Αθηνών ως ακολούθως: 

ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ 
ΠΑΝΕΠΙΣΤΗΜΙΟΝ ΑΘΗΝΩΝ 
ΣΧΟΛΗ ΘΕΟΛΟΓΙΑΣ 
ΤΜΗΜΑ ΘΕΟΛΟΓΙΑΣ 

ΚΑΝΟΝΙΣΜΟΣ ΔΙΔΑΚΤΟΡΙΚΩΝ ΣΠΟΥΔΩΝ 
Άρθρο 1 

Γενικές Αρχές και Σκοπός 

Οι Διδακτορικές Σπουδές του Τμήματος Θεολογίας του 
Εθνικού και Καποδιστριακού Πανεπιστημίου Αθηνών 
οργανώνονται και λειτουργούν σύμφωνα με τις διατάξεις 
του νόμου 4485/2017 και του εν γένει θεσμικού πλαισίου 
όπως κάθε φορά ισχύει. Αποσκοπούν στην προαγωγή 
της πρωτότυπης επιστημονικής έρευνας και οδηγούν 
στην απόκτηση Διδακτορικού Διπλώματος (Δ.Δ.), το 
οποίο πιστοποιεί την εκπόνηση πρωτότυπης επιστημο¬ 
νικής έρευνας και την ουσιαστική συνεισφορά του/της 
κατόχου του στην εξέλιξη της γνώσης στον αντίστοιχο 
επιστημονικό κλάδο. Ο Κανονισμός Διδακτορικών Σπου¬ 
δών μπορεί να αναθεωρείται ανά τετραετία έπειτα από 
πρόταση των μελών ΔΕΠ του Τμήματος. 

Το Τμήμα Θεολογίας στοχεύει στην προαγωγή της 
επιστημονικής γνώσης και στην καλλιέργεια της έρευ¬ 
νας, λαμβάνοντας υπόψη τις ακαδημαϊκές ανάγκες της 
ελληνικής πολιτείας, της κοινωνίας και της Εκκλησίας, 
με: α)Τη δημιουργία φυτωρίου νέων ερευνητών, β) την 
προώθηση της ακαδημαϊκής συνεργασίας διεπιστημο¬ 
νικά, διατμηματικά, διαπανεπιστημιακά και διακρατικά, 
γ) την κατάρτιση ειδικευμένων στελεχών για την Εκκλη¬ 
σία, την Εκπαίδευση, την Κοινωνική Πρόνοια και τον 
Πολιτισμό, δ) την καλλιέργεια πνεύματος συνεργασίας 
μεταξύ των Θεολογικών Σχολών τόσο στο εσωτερικό 
όσο και στο εξωτερικό για την προώθηση του διαλόγου 
(διορθοδόξου, διαχριστιανικού, διαθρησκειακού και δι- 
απολιτισμικού). 

Τεύχος Β'341/07.02.2018 


Για τους παραπάνω λόγους το Τμήμα Θεολογίας δέχε¬ 
ται υποψήφιους διδάκτορες με στόχο την οργάνωση, κα¬ 
θοδήγηση και υποστήριξη πρωτότυπης επιστημονικής 
έρευνας για την εκπόνηση διδακτορικής διατριβής (ΔΔ). 

Οι προς εκπόνηση Διδακτορικές Διατριβές εμπίπτουν 
στα γνωστικά αντικείμενα που θεραπεύονται από το 
Τμήμα Θεολογίας. 

Άρθρο 2 

Δικαίωμα υποβολής αίτησης για εκπόνηση 

Διδακτορικής Διατριβής 

Δικαίωμα υποβολής αίτησης για εκπόνηση διδακτο¬ 
ρικής διατριβής έχει ο/η κάτοχος Διπλώματος Μετα¬ 
πτυχιακών Σπουδών (Δ.Μ.Σ.) Α.Ε.Ι. της ημεδαπής ή ανα¬ 
γνωρισμένου ως ισότιμου της αλλοδαπής ή ενιαίου και 
αδιάσπαστου τίτλου σπουδών μεταπτυχιακού επιπέδου 
του άρθρου 46 του ν. 4485/2017. Σε ειδικές περιπτώσεις 
γίνεται αιτιολογημένα δεκτός, με απόφαση Συνέλευσης 
του Τμήματος, ως υποψήφιος διδάκτορας και μη κάτοχος 
Δ.Μ.Σ. (άρθρο 38 του ν. 4485/2017), εφόσον τεκμηρι¬ 
ωμένα διαθέτει διεθνώς αναγνωρισμένο ερευνητικό/ 
συγγραφικό έργο. 

Οι υποψήφιοι διδάκτορες που δεν είναι κάτοχοι πτυχί¬ 
ου Θεολογίας, είναι υποχρεωμένοι κατά το πρώτο έτος 
σπουδών τους και μετά από υπόδειξη του επιβλέποντος 
Καθηγητή να παρακολουθήσουν και να εξεταστούν γρα- 
πτώς και επιτυχώς σε τέσσερα προπτυχιακά μαθήματα 
-ένα από κάθε Τομέα, για την εμβάθυνση των θεολογικών 
τους γνώσεων. Σε περίπτωση που δεν εξεταστούν επιτυ- 
χώς στα ανωτέρω μαθήματα, διαγράφονται αυτομάτως 
εκ του καταλόγου των Υ.Δ. του Τμήματος Θεολογίας. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Οι ενδιαφερόμενοι μπορούν να υποβάλλουν αίτηση 
δύο φορές κατά τη διάρκεια κάθε ακαδημαϊκού έτους 
και ειδικότερα από 1 έως 15 Σεπτεμβρίου και από 1 έως 
15 Μαρτίου, στη Γραμματεία του Τμήματος Θεολογίας 
(άρθρο 38, ν. 4485/2017). 

Άρθρο 4 

Απαιτούμενα δικαιολογητικά 

Οι ενδιαφερόμενοι υποψήφιοι κατά τη διάρκεια των 
ανωτέρω χρονικών διαστημάτων θα πρέπει να προσκο¬ 
μίσουν στη Γραμματεία του Τμήματος τα εξής δικαιο- 
λογητικά: 

1. Αίτηση εκπόνησης διδακτορικής διατριβής όπου 
αναγράφονται: 

- Προτεινόμενος τίτλος διδακτορικής διατριβής. 

-Τεκμηριωμένη επιστημονική πρόταση και προσχέδιο 

διδακτορικής διατριβής. 

- Προτεινόμενη γλώσσα εκπόνησηςτης διδακτορικής 
διατριβής. 

- Προτεινόμενος επιβλέπωντης διδακτορικής διατριβής. 

2. Αναλυτικό Βιογραφικό Σημείωμα 


3. Αναγνώριση ισοτιμίας του μεταπτυχιακού διπλώ¬ 
ματος από το Δ.Ο.Α.Τ.Α.Π. (για πτυχιούχους ΑΕΙ του εξω¬ 
τερικού). 

4. Αντίγραφο μεταπτυχιακού διπλώματος 

5. Αναλυτική βαθμολογία των μεταπτυχιακών σπουδών. 

6. Αντίγραφο Πτυχίου. 

7. Αντίγραφο διπλωματικής μεταπτυχιακής εργασίας 
σε ψηφιακή και έντυπη μορφή. 

8. Πιστοποιητικό γλωσσομάθειας ή ελληνομάθειας. 

9. Συστατικές επιστολές από καθηγητές/τριες Α.Ε.Ι, ή 
εργοδότες. 

10. Δημοσιεύσεις. 

Άρθρο 5 

Διαδικασία επιλογής υποψηφίων διδακτόρων 

Η Συνέλευση του Τμήματος, αφού λάβει υπόψη τις 
αιτήσεις που έχουν υποβληθεί, τις κατηγοριοποιεί με 
βάση τη συνάφεια του ερευνητικού αντικειμένου, και 
ορίζει μία τριμελή επιτροπή ανά κατηγορία αιτήσεων. 

Κάθε τριμελής επιτροπή, που αποτελείται από μέλη 
Δ.Ε.Π. του Τμήματος, εξετάζει τις αντίστοιχες αιτήσεις 
και τα συνυποβαλλόμενα έγγραφα και καλεί τους υπο¬ 
ψηφίους σε συνέντευξη. Η τριμελής επιτροπή οφείλει να 
συνεκτιμήσεετη βαθμολογία στα σεμιναριακά μαθήμα¬ 
τα και φροντιστηριακές εργασίες κατά τη διάρκεια των 
μεταπτυχιακών σπουδών, τη μεταπτυχιακή διπλωματική 
εργασία ειδίκευσης και την τεκμηριωμένη επιστημονι¬ 
κή πρόταση διδακτορικής διατριβής που υποβάλλει 
ο υποψήφιος. Έπειτα η Τριμελής Επιτροπή υποβάλλει 
στη Συνέλευση του Τμήματος αναλυτικό υπόμνημα στο 
οποίο αναγράφονται οι λόγοι για τους οποίους κάθε υπο¬ 
ψήφιος πρέπει ή δεν πρέπει να γίνει δεκτός, καθώς και ο 
προτεινόμενος επιβλέπων, εφόσον αυτός δεν έχει προ- 
ταθεί από τον υποψήφιο. Η Συνέλευση του Τμήματος, 
αφού λάβει τη γνώμη του προτεινόμενου από την επι¬ 
τροπή επιβλέποντος, τη συνεκτιμά με το υπόμνημα της 
επιτροπής και εγκρίνει ή απορρίπτει αιτιολογημένα την 
αίτηση του υποψηφίου. Στην εγκριτική απόφαση ορίζε¬ 
ται και η γλώσσα συγγραφής της διδακτορικής διατριβής 
(άρθρο 38 του ν. 4485/2017). 

Η Συνέλευση του Τμήματος αναθέτει στον/στην προ- 
τεινόμενο/η επιβλέποντα/ουσα, σύμφωνα με την παρά¬ 
γραφο 3 του άρθρου 38 του ν. 4485/2017, την επίβλεψη 
της Διδακτορικής Διατριβής και ορίζει Τριμελή Συμβου¬ 
λευτική Επιτροπή, με αρμοδιότητα να πλαισιώνει και να 
υποστηρίζει την εκπόνηση και συγγραφή της (παρ. 2, 
άρ. 39 του ν. 4485/2017). 

Μετά την εγγραφή των υποψηφίου διδακτόρων και 
τον ορισμό των Τριμελών Συμβουλευτικών Επιτροπών, 
τα ονόματα των υποψήφιων διδακτόρων, των επιβλε- 
πόντων μελών Δ.Ε.Π. ή ερευνητών/τριών, οι τίτλοι των 
εκπονούμενων διδακτορικών διατριβών και σύντομη 
περίληψη αυτών, καθώς και τα μέλη των τριμελών συμ¬ 
βουλευτικών επιτροπών αναρτώνται από τη Γραμματεία 
του Τμήματος στον διαδικτυακό τόπο του Ιδρύματος 
στην ελληνική και στην αγγλική γλώσσα (άρθρο 38 του 
ν. 4485/2017). 




Τεύχος Β' 341/07.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


4797 


Άρθρο 6 

Επίβλεψη Διδακτορικής Διατριβής 

1. Επιβλέπων/ουσα διδακτορικής διατριβής 

Δικαίωμα επίβλεψης διδακτορικών διατριβών έχουντα 

μέλη Δ.Ε.Π. Α' βαθμίδας, Αναπληρωτή και Επίκουρου του 
οικείου ή άλλου Α.Ε.Ι. ή ερευνητές Α', Β' ή Γ' βαθμίδας από 
ερευνητικά κέντρα του άρθρου 13 Ατού ν. 4310/2014, 
συμπεριλαμβανομένων των ερευνητικών κέντρων της 
Ακαδημίας Αθηνών και του Ιδρύματος Ιατροβιολογικών 
Ερευνών της Ακαδημίας Αθηνών ή ως διαφορετικά ορί¬ 
ζεται από το ισχύον εκάστοτε νομοθετικό πλαίσιο (άρ¬ 
θρο 39 του ν. 4485/2017). 

Κάθε Επιβλέπων/ουσα μπορεί να επιβλέπει έως οκτώ (8), 
το ανώτερο, Υ.Δ. 

2. Τριμελής Συμβουλευτική Επιτροπή 

Η Τριμελής Συμβουλευτική Επιτροπή έχει αρμοδιότη¬ 
τα να πλαισιώνει και να υποστηρίζει την εκπόνηση και 
συγγραφή της διδακτορικής διατριβής (παρ. 2, άρ. 39 
τουν. 4485/2017). 

Στην Επιτροπή του προηγούμενου εδαφίου μετέχουν 
ως μέλη, ο επιβλέπων και δύο ακόμη μέλη Δ.Ε.Π. Α'βαθ¬ 
μίδας, Αναπληρωτή και Επίκουρου από το οικείο ή άλλο 
Α.Ε.Ι. ή καθηγητές/τριες αναγνωρισμένων ως ομοταγών 
ιδρυμάτων της αλλοδαπής, οι οποίοι είναι κάτοχοι διδα¬ 
κτορικού διπλώματος, ή ερευνητές/τριεςτων βαθμιδών 
Α', Β' ή Γ' από ερευνητικά κέντρα του άρθρου 13Α του 
ν. 4310/2014, συμπεριλαμβανομένων των ερευνητικών 
κέντρων της Ακαδημίας Αθηνών και του Ιδρύματος Ια- 
τροβιολογικών Ερευνών της Ακαδημίας Αθηνών ή από 
αναγνωρισμένα ερευνητικά κέντρα ή ινστιτούτα της 
αλλοδαπής και έχουν το ίδιο ή συναφές γνωστικό αντι¬ 
κείμενο με την υπό κρίση διδακτορική διατριβή. 

Στη συμβουλευτική επιτροπή μετέχει τουλάχιστον ένα 
(1) μέλος Δ.Ε.Π. από τις τρεις πρώτες βαθμίδες του Τμή- 
ματος Θεολογίας (άρθρο 39 του ν. 4485/2017). 

Η Συμβουλευτική Επιτροπή σε συνεργασία με τον υπο¬ 
ψήφιο Διδάκτορα καθορίζει το θέμα της Διδακτορικής 
Διατριβής μέσα σε διάστημα εξήντα (60) ημερών από 
τον ορισμό της, το οποίο και καταθέτει με δήλωση της 
στη Συνέλευση του Τμήματος. 

2α. Αντικατάσταση μελώνΤριμελούςΣυμβουλευτικής 
Επιτροπής. 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να επιβλέψει για μεγάλο 
χρονικό διάστημα, έως δύο χρόνια, η Συνέλευση του 
Τμήματος, εκτιμώντας τις περιστάσεις, αναθέτει σε άλ¬ 
λον επιβλέποντατην επίβλεψη, σύμφωνα με όσα ορίζο¬ 
νται στις προηγούμενες παραγράφους, είτε με δική της 
πρωτοβουλία, είτε ύστερα από αίτηση του/της Υ.Δ. και 
γνώμη του/της προτεινόμενου/ης επιβλέποντος/ουσας. 
Διαφορετικά, αναθέτει σε ένα από τα άλλα δύο (2) μέλη 
της Τριμελούς Συμβουλευτικής Επιτροπής, ακόμη και 
καθ' υπέρβαση του μέγιστου αριθμού υποψήφιων διδα¬ 
κτόρων που μπορεί να επιβλέπεται ανά άτομο, σύμφωνα 
με όσα ορίζονται στον παρόντα Κανονισμό (άρθρο 39 
τουν. 4485/2017). 

Σε περίπτωση αδυναμίας επίβλεψης ή συνεργασίας 
επιβλέποντος ή μελών της Τριμελούς Συμβουλευτικής 
Επιτροπής με τον/την Υ.Δ., δύνανται να παραιτηθούν 


και σε αυτήν την περίπτωση η Συνέλευση του Τμήματος 
αποφασίζει την αντικατάσταση τους. 

2β. Μετακίνηση/συνταξιοδότηση Επιβλέποντος/ουσας. 

Αν ο/η αρχικά επιβλέπων/ουσα μετακινηθεί σε άλλο 
Α.Ε.Ι. ή Τμήμα Α.Ε.Ι. ή συνταξιοδοτηθεί, συνεχίζει να εκτε- 
λεί χρέη επιβλέποντος/ουσας των διδακτορικών δια¬ 
τριβών που έχει αναλάβει και ο τίτλος απονέμεται από 
το Τμήμα Θεολογίας του Εθνικού και Καποδιστριακού 
Πανεπιστήμιου Αθηνών (άρθρο 39 του ν. 4485/2017). 

Σε κάθε περίπτωση, τα αφυπηρετήσαντα μέλη της τρι¬ 
μελούς συμβουλευτικής επιτροπής, με απόφαση της Συ¬ 
νέλευσης του Τμήματος, αντικαθίστανται από ισάριθμα 
μέλη, προκειμένου να οριστεί η επταμελής εξεταστική 
επιτροπή για την κρίση της διδακτορικής διατριβής. 

Σε περίπτωση αφυπηρέτησης επιβλέποντος ή μελών 
της τριμελούς συμβουλευτικής επιτροπής να αναφέρε- 
ται η αρχική σύνθεση της επιτροπής πριν από την αντι¬ 
κατάσταση τους και στη συνέχεια να μνημονεύεται η 
αντικατάσταση του επιβλέποντος ή των μελών της τρι¬ 
μελούς και να αναφέρεται η σύνθεση της επταμελούς 
εξεταστικής επιτροπής. 

3. Επταμελής Εξεταστική Επιτροπή 

Η Συνέλευση τουΤμήματος Θεολογίας ορίζει Επταμε- 
λή Εξεταστική Επιτροπή για την κρίση της Διδακτορικής 
Διατριβής (παρ. 1, άρθρο 41, του ν. 4485/2017). 

Στην επταμελή εξεταστική επιτροπή μετέχουν τα μέλη 
της τριμελούς συμβουλευτικής επιτροπής, εκτός από 
τα αφυπηρετήσαντα μέλη αυτής, τα οποία με απόφα¬ 
ση της Συνέλευσης του Τμήματος αντικαθίστανται από 
ισάριθμα μέλη που πληρούν τα κριτήρια του δεύτερου 
και τρίτου εδαφίου της παραγράφου 2 του άρθρου 39 
του Ν.4485, καθώς και τέσσερα (4) επιπλέον μέλη, που 
πληρούν τα κριτήρια του δευτέρου εδαφίου της παρα¬ 
γράφου 2 του άρθρου 39 του ν.4485/2017. 

Τα αφυπηρετήσαντα μέλη της τριμελούς συμβουλευ¬ 
τικής επιτροπής, που αντικαταστάθηκαν, μπορούν να 
παρίστανται στη συνεδρίαση της επταμελούς εξεταστι¬ 
κής επιτροπής χωρίς δικαίωμα ψήφου (άρθρα 39 και 41 
του ν. 4485/2017). 

Άρθρο 7 

Χρονική διάρκεια, Δικαιώματα 

και Υποχρεώσεις Υποψηφίων Διδακτόρων 

1. Χρονική διάρκεια 

Η ελάχιστη χρονική διάρκεια για την απόκτηση του 
Διδακτορικού Διπλώματος είναι τρία (3) πλήρη ημερο¬ 
λογιακά έτη από την ημερομηνία ορισμού της Τριμε¬ 
λούς Συμβουλευτικής Επιτροπής (άρθρο 40, παρ. 1 του 
ν. 4485/2017). 

Η μέγιστη χρονική διάρκεια είναι έξι (6) πλήρη ημερο¬ 
λογιακά έτη από την ημερομηνία ορισμού τηςΤριμελούς 
Συμβουλευτικής Επιτροπής. 

Ο/Η Υποψήφιος/α μπορεί κατά τη διάρκεια των Διδα¬ 
κτορικών σπουδών του/της να ζητήσει με επαρκώς αιτι¬ 
ολογημένη αίτηση του/της την αναστολή της ανωτέρω 
περιόδου μέχρι 2 έτη συνολικά. Ο χρόνος της αναστολής 
φοίτησης δεν προσμετράται στην προβλεπόμενη μέ¬ 
γιστη χρονική διάρκεια εκπόνησης διδακτορικής δια¬ 
τριβής. Κατά τη διάρκεια της αναστολής φοίτησης δεν 

επωφελούνται των δικαιωμάτων και των παροχών που 
προβλέπονται για τους υποψήφιους διδάκτορες. 

2. Δικαιώματα και Υποχρεώσεις 

Οι υποψήφιοι διδάκτορες υποχρεούνται σε ανανέωση 
εγγραφής ανά ακαδημαϊκό έτος (άρθρο 45, παρ. 2 του 
ν. 4485/2017). 

Οι υποψήφιοι διδάκτορες κάθε έτος, από 1 έως 30 
Ιουνίου, παρουσιάζουν προφορικά και υποβάλλουν και 
εγγράφως αναλυτικό υπόμνημα ενώπιον τηςΤριμελούς 
Συμβουλευτικής Επιτροπής, σχετικά με την πρόοδο της 
διδακτορικής διατριβής τους. Αντίγραφο του υπομνήμα¬ 
τος, καθώς και σχόλια επ' αυτού από τον Επιβλέποντα ή 
την Τριμελή Συμβουλευτική Επιτροπή και εκθέσεις προ¬ 
όδου καταχωρίζονται στον ατομικό φάκελο του υποψη¬ 
φίου (άρθρο 40, παρ. 2 του ν. 4485/2017). 

Με την ετήσια έκθεση προόδου η τριμελής Συμβου¬ 
λευτική Επιτροπή προβαίνει σε αξιολόγηση της πορείας 
της εκπόνησης της διδακτορικής διατριβής και μπορεί 
να προτείνει την τροποποίηση του τίτλου του θέματος 
της διδακτορικής διατριβής είτε για ερευνητικούς λόγους 
είτε σε περίπτωση διαπίστωσης αντικειμενικών αδυνα¬ 
μιών ολοκλήρωσης της έρευνας. 

Οι διδακτορικές σπουδές προσφέρονται δωρεάν. 

Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του δεύτερου κύκλου σπουδών. Μέχρι 
και πέντε (5) έτη μετά την ολοκλήρωση της διδακτορι- 
κήςτους διατριβής, διατηρούν δικαιώματα πρόσβασης, 
δανεισμού και χρήσης των ηλεκτρονικών υπηρεσιών 
των πανεπιστημιακών βιβλιοθηκών (άρθρο 40, παρ. 3 
του ν. 4485/2017). 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διατηςσυμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Γενική Συνέλευση Τμήματος. Η διάρκεια της συμβάσε- 
ως καθορίζεται μέχρι ενός πανεπιστημιακού έτους κατά 
περίπτωση, ανάλογα με τις ανάγκες του Τομέα. Δύναται 
αυτή να ανανεώνεται ή να παρατείνεται, πλην όμως ο 
συνολικός χρόνος πρόσληψης δεν δύναται να υπερβεί 
τα τρία (3) πανεπιστημιακά έτη. Η απασχόληση των ανω¬ 
τέρω δύναται να είναι πλήρης ή μερική και η κάλυψη 
της αποζημίωσης τους θα γίνεται από υποτροφίες και 
πόρους που θα εξασφαλίζει τοΤμήμα, χωρίς αύξηση της 
κρατικής επιχορήγησης προς το οικείο Α.Ε.Ι. και σύμφω¬ 
να με τις κείμενες διατάξεις. 


Άρθρο 8 

Εκπόνηση της Διδακτορικής Διατριβής 

1. Ορισμός /αλλαγή θέματος διδακτορικής διατριβής. 

Με την ετήσια έκθεση προόδου η τριμελής Συμβου¬ 
λευτική Επιτροπή προβαίνει σε αξιολόγηση της πορείας 
της εκπόνησης της διδακτορικής διατριβής και μπορεί 
να προτείνει την τροποποίηση του τίτλου του θέματος 
της διδακτορικής διατριβής είτε για ερευνητικούς λόγους 
είτε σε περίπτωση διαπίστωσης αντικειμενικών αδυνα¬ 
μιών ολοκλήρωσης της έρευνας. 

Σε περίπτωση που για τους ανωτέρω λόγους διαπι¬ 
στωθεί η ανάγκη πλήρους αλλαγής θέματος, τότε οι 
προθεσμίες υπολογίζονται εξ αρχής και ο χρόνος ολο¬ 
κλήρωσης της διατριβής προσδιορίζεται σε τρία πλήρη 
ημερολογιακά έτη, από την ημερομηνία αλλαγής τους 
θέματος από τη Συνέλευση του Τμήματος. 

2. Οδηγίες συγγραφής διδακτορικής διατριβής 

Εντός του προβλεπόμενου παραπάνω χρόνου ο υπο¬ 
ψήφιος διδάκτορας υποβάλλει πρωτότυπη επιστημο¬ 
νική εργασία, η οποία συντάσσεται σύμφωνα με τους 
κανόνες της καθιερωμένης επιστημονικής δεοντολογίας 
και της μεθοδολογίας της επιστημονικής έρευνας. Ει¬ 
δικότερα ορίζεται ότι το κυρίως κείμενο θα πρέπει να 
είναι γραμμένο σε μέγεθος γραμματοσειράς 12" και 10" 
οι σημειώσεις, σε 1,5 διάστιχο το κυρίως κείμενο και μονό 
οι υποσημειώσεις. Η έκταση της διδακτορικής διατριβής 
ορίζεται μεταξύ 80.000 -150.000 λέξεων περιλαμβανο- 
μένων των σημειώσεων όχι όμως της βιβλιογραφίας, 
πινάκων, σχεδίων και εικονογράφησης, σύμφωνα με τις 
τυπικές προδιαγραφές. 

3. Γλώσσα συγγραφής Διδακτορικής Διατριβής 

Η Διδακτορική Διατριβή συντάσσεται σε γλώσσα που 
αποφασίζει η Συνέλευση του Τμήματος, η οποία λαμ¬ 
βάνει υπόψη τη γλώσσα συγγραφής που έχει προτείνει 
ο υποψήφιος διδάκτορας στην αίτηση του (άρθρο 38 
παρ. 2 και 3 του ν. 4485/2017). 

Άρθρο 9 

Κρίση Διδακτορικής Διατριβής 

Μετά την ολοκλήρωση της συγγραφής της Διδακτο¬ 
ρικής Διατριβής, η τριμελής συμβουλευτική επιτροπή 
δέχεται ή απορρίπτει αίτηση του υποψηφίου για τη δη¬ 
μόσια υποστήριξη και την αξιολόγηση της. Αν η Τριμε¬ 
λής Συμβουλευτική Επιτροπή αποδεχτεί την αίτηση του 
υποψηφίου συντάσσει αναλυτική εισηγητική έκθεση και 
την υποβάλλει στη Συνέλευση του Τμήματος, εντός δύο 
μηνών από την αποδοχή της αίτησης του υποψηφίου 
ζητώντας τον ορισμό επταμελούς εξεταστικής επιτροπής 
(άρθρο 41, παρ. 1 του ν. 4485/2017). 

Εάν η τριμελής συμβουλευτική επιτροπή απορρίψει 
την αίτηση του υποψηφίου για τη δημόσια υποστήριξη 
και την αξιολόγηση της Δ.Δ., θέτει προθεσμία υποβολής 
διατριβής με διορθώσεις, όχι μεγαλύτερη του ενός ημε¬ 
ρολογιακού έτους. Σε περίπτωση που εκ νέου η τριμελής 
συμβουλευτική επιτροπή απορρίψει την αίτηση του υπο¬ 
ψηφίου για τη δημόσια υποστήριξη και την αξιολόγηση 
τηςΔ.Δ. η Συνέλευση του Τμήματος διαγράφει τον Υ.Δ. 

Μετά τον ορισμό της επταμελούς επιτροπής οι Υ.Δ. 
υποχρεούνται να καταθέσουν τη διατριβή στα μέλη της 
επταμελούς σε έντυπη/ψηφιακή μορφή. 

Εάν η διατριβή έχει γραφεί σε ξένη γλώσσα, περίληψη 
της στην ελληνική. 

Υπεύθυνη δήλωση ότι η διατριβή δεν είναι προϊόν 
λογοκλοπής. 

Μετά τη συγκρότηση της επταμελούς επιτροπής από 
τη Συνέλευση τουΤμήματος ηΤριμελής Επιτροπή ειση- 
γείται στο Τμήμα την ημερομηνία για τη δημόσια κρίση 
και την αξιολόγηση της διατριβής εντός δύο μηνών και 
κοινοποιείται στην πανεπιστημιακή κοινότητα από την 
Γραμματεία του Τμήματος Θεολογίας. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της Επταμελούς Εξεταστικής Επιτροπής, ενώ τα 
λοιπά μέλη μπορούν να συμμετέχουν και μέσω τηλεδι¬ 
άσκεψης (παρ.3, αρ.41, ν. 4485/2017). 

Η διαδικασία της δημόσιας υποστήριξης από τον Υ.Δ. 
είναι 20' και ακολουθούν οι ερωτήσεις από τα μέλη της 
Επταμελούς Εξεταστικής Επιτροπής. 

Στη συνέχεια, η εξεταστική επιτροπή συνεδριάζει χω¬ 
ρίς την παρουσία τρίτων, κρίνει την εργασία ως προς 
την ποιότητα, την πληρότητα, την πρωτότυπη σκέψη 
και τη συμβολή της στην επιστήμη και με βάση αυτά τα 
κριτήρια την εγκρίνει με πλειοψηφία τουλάχιστον πέντε 
(5) μελών (άρθρο 41, παρ. 3 του ν. 4485/2017) και αξιο¬ 
λογεί τη Διδακτορική Διατριβή με τους βαθμούς ΚΑΛΩΣ, 
ΛΙΑΝ ΚΑΛΩΣ ή ΑΡΙΣΤΑ. Για την απόφαση της η Επιτροπή 
συντάσσει Πρακτικό Αξιολόγησης. 

Σε περίπτωση κατά την οποία το πρακτικό φέρει 
υπογραφές τεσσάρων μελών της Επταμελούς Επιτρο¬ 
πής, και πέμπτο μέλος έχει υπογράψει την Εισηγητική 
Έκθεση, ο τίτλος θεωρείται ότι έχει χορηγηθεί εγκύρως 
(ν. 4186/2013, άρθρο 39, παρ. 18). 

Η Επταμελής Εξεταστική Επιτροπή σε περίπτωση που 
κρίνει ότι η διατριβή χρήζει διορθώσεων και απαιτείται 
η συνέχιση της προετοιμασίας του υποψηφίου για μια 
δεύτερη εξέταση, αυτή πρέπει να πραγματοποιηθεί προ 
της παρέλευσης ενός πλήρους ημερολογιακού έτους. 
Η κρίση επαναλαμβάνεται όταν κατατεθεί βεβαίωση του 
επιβλέποντα ότι ο υποψήφιος υπέβαλε τη διατριβή με 
τις προσθήκες/αλλαγές. Σε περίπτωση που ο υποψήφι¬ 
ος δεν προβεί στις απαραίτητες αλλαγές η Επταμελής 
Εξεταστική Επιτροπή δεν κάνει αποδεκτή τη διατριβή, 
αυτή απορρίπτεται και ο ΥΔ διαγράφεται. 

Άρθρο 10 

Αναγόρευση - Καθομολόγηση Διδακτόρων 

Η αναγόρευση του υποψηφίου Διδάκτορα, έπειτα από 
σχετική του αίτηση στη Γραμματεία τουΤμήματος, γίνε¬ 
ται από τη Συνέλευση του Τ μήματος, ενώπιον της οποίας 
γίνεται και η καθομολόγηση σε δημόσια συνεδρίαση της 
με την παρουσία του Πρυτάνεως ή εκπροσώπου του. Για 
τους ετερόδοξους ή ετεροθρήσκους προβλέπεται ειδική 
καθομολόγηση. Η απονομή του τίτλου του Διδάκτορα 
Θεολογίας ολοκληρώνεται με την πιστοποίηση της δη¬ 
μοσιοποίησης του κειμένου της εγκριθείσης Διατριβής 
με τη λήψη της από το Εθνικό Κέντρο Τεκμηρίωσης. Η 
διδακτορική διατριβή κατατίθεται υποχρεωτικώς μετά 
την ολοκλήρωση της κρίσεως σε δέκα (10) αντίτυπα 


για τα μέλη της επταμελούς εξεταστικής επιτροπής, 
τη Γραμματεία του οικείου Τομέα και τουΤμήματος, τη 
Βιβλιοθήκη της Θεολογικής Σχολής, το Εθνικό Κέντρο 
Τεκμηρίωσης, καθώς επίσης διατίθεται σε ηλεκτρονική 
μορφή για την ευχερή πρόσβαση σε αυτήν από την επι¬ 
στημονική κοινότητα. 

Πριν από την ορκωμοσία ο υποψήφιος υποχρεούται να 
καταθέσει στη Γραμματεία τουΤμήματος τίτλο και περί¬ 
ληψη της διδακτορικής διατριβής του στα ελληνικά και 
στα αγγλικά (800-1000 λέξεων η καθεμία), προκειμένου 
να αναρτηθούν στην ιστοσελίδα του Τμήματος. 

Άρθρο 11 

Πνευματικά δικαιώματα 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 
σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτήςτηςφάσηςτης έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 12 

Διαγραφή υποψηφίων διδακτόρων 

Η Συνέλευση του Τμή ματος Θεολογίας μετά την εισή¬ 
γηση κατά πλειοψηφία της Τριμελούς Συμβουλευτικής 
Επιτροπής, δύναται να αποφασίσει τη διαγραφή υποψη¬ 
φίων διδακτόρων εάν: 

Δεν ανανεώσουν την ετήσια εγγραφή τους. 

- Η πρόοδος τους κρίνεται ανεπαρκής ή στάσιμη. 

- Έχουν αναιτιολόγητα διακόψει το έργο της εκπόνη¬ 
σης της Διατριβής. 

Δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους. 

- Υπερβούν τη μέγιστη χρονική διάρκεια εκπόνησης 
διδακτορικής διατριβής, όπως ορίζεται στον παρόντα 
Κανονισμό. 

- Έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά Όργανα. 

- Αυτοδίκαια κατόπιν αιτήσεωςτων υποψηφίων διδα¬ 
κτόρων κ.λπ. 

- Υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν.2121/1993). 

- Είναι μη πτυχιούχοι Θεολογίας και δεν παρακολουθή¬ 
σουν και δεν εξεταστούν επιτυχώς σε τέσσερα προπτυχι¬ 
ακά μαθήματα - ένα από κάθεΤομέα, για την εμβάθυνση 
των θεολογικών τους γνώσεων. 

Άρθρο 13 

Εκπόνηση Διδακτορικής Διατριβής με συνεπίβλεψη 

Το Τμήμα Θεολογίας του ΕΚΠ Α μπορεί να συνεργάζεται 
με ερευνητικά κέντρα και ινστιτούτα της ημεδαπής για 
την εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει το 
άρθρο 43, παρ. 3 του νόμου 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής (παρ.3, άρ. 43, ν.4485/2017). 

Άρθρο 14 

Μεταβατικές διατάξεις 

Οι διατάξεις του νόμου 4485/2017 εφαρμόζονται και 
για τους/τις Υ.Δ. που έχουν γίνει δεκτοί/ές πριν από την 
έναρξη ισχύος του, εφόσον δεν έχει οριστεί, κατά την 
έναρξη της ισχύος του, η επταμελής εξεταστική επι¬ 
τροπή του άρθρου 41 του νόμου (άρθρο 85, παρ. 5 του 
ν.4485/2017). 

Η ανώτατη διάρκεια εκπόνησης διδακτορικής διατρι¬ 
βής για τους υποψήφιους διδάκτορες που υπάγονται 
στην ανωτέρω κατηγορία είναι τρία (3) πλήρη ημερολο¬ 
γιακά έτη από τη δημοσίευση του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. ΔΠΘ/ΔΔΚ/ΤΔΞ/ 23505/2549/829 (2) 

Ένταξη της Σοφίας Κυριακή, υπαλλήλου με σχέ¬ 
ση εργασίας ιδιωτικού δικαίου αορίστου χρόνου 
(ΙΔΑΧ), Κατηγορίας ΠΕ ειδικότητας Διοικητικού- 
Οικονομικού, σε θέση Ειδικού Τεχνικού Εργαστη¬ 
ριακού Προσωπικού (ΕΤΕΠ), Κατηγορίας ΠΕ του 
Τμήματος Μοριακής Βιολογίας και Γενετικής της 
Σχολής Επιστημών Υγείας του Δημοκρίτειου Πα¬ 
νεπιστημίου Θράκης. 

Ο ΠΡΥΤΑΝΕΥΩΝ 

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ 
Αφού έλαβε υπόψη: 

1 .Τις διατάξεις της παρ.15θ του άρθρου 15 του ν.4485/ 
2017 (114 Α'). 


2. Τις διατάξεις των άρθρων 29 παρ.3 του ν. 4009/2011 
(ΦΕΚ195 Α') σε συνδυασμό με τις διατάξεις του άρθρου 
66 του ν. 4415/2016 (ΦΕΚ 159 Α'), όπως αντικαταστάθηκε 
με την παρ.1 του άρθρου 20τουν. 4452/2017 (ΦΕΚ 17 Α'), 
του άρθρου 68 παρ. 3 του ν. 4235/2014 (ΦΕΚ 32 Α'), της 
περ. ζ της παρ. 4 του άρθρου 13 του ν. 2817/2000 (ΦΕΚ 78 Α') 
και της παρ.3 του άρθρου 27 του ν. 4386/2016 (ΦΕΚ Α'83). 

3. Τις διατάξεις του άρθρου 2 παρ. 4 έως 8 του π.δ.117/ 
2002 (ΦΕΚ 99 Α'). 

4. Την αριθ.59950/Ζ2/06.04.2017 εγκύκλιο του Υπ.Π Έ.Θ. 
με θέμα «Οδηγίες σχετικά με την υλοποίηση και την 
εφαρμογή των περιεχομένων στο άρθρο 20 του νό¬ 
μου 4452/2017 (Α' 17) διατάξεων, που αφορούν στις 
κατηγορίες προσωπικού Ε.Ε.Π., Ε.ΔΙ.Π. και Ε.Τ.Ε.Π. των 
Ανώτατων Εκπαιδευτικών ιδρυμάτων της Χώρας» 
(ΑΔΑ:ΨΛΓ34653ΠΣ-ΓΝΤ). 

5. Τη με ημερομηνία 28.03.2017 αίτηση της Σοφίας 
Κυριάκη του Αθανασίου, υπαλλήλου με σχέση εργασίας 
ιδιωτικού δικαίου αορίστου χρόνου (ΙΔΑΧ), Κατηγορίας 
ΠΕ ειδικότητας Διοικητικού - Οικονομικού, για ένταξη 
σε θέση Ειδικού Τεχνικού Εργαστηριακού Προσωπικού 
(ΕΤΕΠ), Κατηγορίας ΠΕ του Τμήματος Μοριακής Βιολο¬ 
γίας και Γενετικής της Σχολής Επιστημών Υγείας, με όλα 
τα συνημμένα έγγραφα. 

6. Την αριθ. ΔΠΘ/ΤΜΟΒΙ/43819/1411 /18.05.2017 από¬ 
φαση της Συνέλευσης του Τμήματος Μοριακής Βιολογίας 
(αριθ. συν. 11/17.05.2017) για τον ορισμό τηςΤριμελούς 
Εισηγητικής Επιτροπής. 

7. Την αριθ. ΔΠΘ/ΤΜΟΒΙ/45804/1474/06.06.2017 Ει¬ 
σηγητική Έκθεση. 

8. Τ ην απόφαση της Συνέλευσης του Τ μήματος Μορι¬ 
ακής Βιολογίας (αριθ.συν. 13/14.6.2017) για την ένταξη 
στην κατηγορία Ε.Τ.Ε.Π. της Σοφίας Κυριάκη στο γνωστι¬ 
κό αντικείμενο «Μοριακή Βιολογία». 

9. Την αριθ.ΔΠΘ/ΣΥΓΚ/49812/1885/10.01.2018 απόφα¬ 
ση της Συγκλήτου για μεταφορά κενής θέσης ΕΔΙΠ του 
Ιδρύματος στοΤμήμα Μοριακής Βιολογίας και Γενετικής. 

10. Οτι δεν έχει εκδοθεί το π.δ/γμα που θα ρυθμίζει 
τη βαθμολογική και μισθολογική κατάσταση των μελών 
Ε.Τ.Ε.Π., σύμφωνα με τις διατάξεις της παρ. 6 του άρθρου 
29 του ν.4009/2011 και κατατάσσεται αυτοδίκαια στις 
βαθμίδες του π.δ. 117/2002. 

11. Το γεγονός ότι από την παρούσα πράξη δεν προ- 
καλείται δαπάνη σε βάρος του προϋπολογισμού. 

12. Τα στοιχεία του προσωπικού μητρώου της υπαλ¬ 
λήλου. 

13. Τη με αριθ. ΔΠΘ/ΣΥΓΚ/25072/969/16.01.2017 
(ΦΕΚ 327/08.02.2017/Β) απόφαση της Συγκλήτου του 
Δ.Π.Θ., αναφορικά με τον «Ορισμό Αναπληρωτών Πρύ¬ 
τανη - Μεταβίβαση αρμοδιοτήτων Πρύτανη και Αναπλή- 
ρωση Πρύτανη», διαπιστώνεται: 

Η ένταξη της Σοφίας Κυριάκη του Αθανασίου, υπαλ¬ 
λήλου με σχέση εργασίας ιδιωτικού δικαίου αορίστου 
χρόνου (ΙΔΑΧ), Κατηγορίας ΠΕ ειδικότητας Διοικητικού- 
Οικονομικού, σε κενή οργανική θέση των προβλεπόμε- 
νων στο άρθρο 29 του ν.4009/2011 κατηγορίας Ειδικού 

Τεχνικού Εργαστηριακού Προσωπικού (Ε.Τ.Ε.Π.), Κατηγο¬ 
ρίας ΠΕτουΤμήματος Μοριακής Βιολογίας και Γενετικής 
της Σχολής Επιστημών Υγείας του Δημοκρίτειου Πανεπι¬ 
στημίου Θράκης, στο γνωστικό αντικείμενο «Μοριακή 
Βιολογία», με αντίστοιχη κατάργηση της κατεχόμενης 
θέσης, επειδή έχει τα νόμιμα προσόντα. 


Η πράξη αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 17 Ιανουάριου 2018 
Ο Πρυτανεύων 
ΣΤΑΥΡΟΣ ΤΟΥΛΟΥΠ ΙΔΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























